S-4689/2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. september 2019, á hendur P-x-x M-x-x, kt. [...], [...], Reykjavík, fyrir eftirtalin hegningar- og umferðarlagabrot:

I.

Fyrir umferðarlagabrot, með því að hafa föstudaginn 13. apríl 2018 ekið bifreiðinni [...]án ökuréttinda um Snorrabraut í Reykjavík þar til lögregla stöðvaði akstur hennar við Hverfisgötu.

(M. 007- 2018- 23468)

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

I I.

Fyrir þjófnað, með því að hafa þriðjudaginn 16. apríl 2019, í verslun Bónuss, Hraunbæ 121, Reykjavík, stolið matvöru, samtals að verðmæti kr. 45.060.

(M. 007- 2019 - 23400)

Telst brot þetta varða við 244. gr. almennra hegningarlaga nr. 19/1940.

I I I.

Fyrir þjófnað, með því að hafa að kvöldi þriðjudagsins 9. maí 2019, í verslun Hagkaups, Smáralind, Kópavogi, stolið þremur ilmvatnsglösum, samtals að söluverðmæti kr. 23.868.

(M. 0-x-x- 2019 - 28235)

Telst brot þetta varða við 244. gr. almennra hegningarlaga nr. 19/1940.

I V.

Nytjastuld og umferðarlagabrot, með því að hafa laugardaginn 18. maí 2019, tekið bifreiðina [...]heimildarlaust af bifreiðastæði við Byko, Breidd, í Kópavogi og ekið henni án ökuréttinda að [...]í Hafnarfirði.

(007- 2019 - 53105)

Telst brot þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa :

Þá gerir [...], f. h. Haga hf., kt. [...], vegna ákærukafla III, kröfu um að ákærði verði dæmdur til að greiða skaðabætur að fjárhæð 18.385 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá þeim degi er hið bótaskylda atvik átti sér stað, eða hinn 9. maí 2019, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. sömu laga frá þeim degi til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 6. september 2019, hefur sakaferill ákærða ekki áhrif á ákvörðun refsingar í þessu máli.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu Haga hf., er krafist skaðabóta að fjárhæð 18.385 krónur, auk vaxta og dráttarvaxta, vegna ákærukafla III. Þykir bótakrafan nægilega rökstudd og verður tekin til greina ásamt vöxtum eins og nánar greinir í dómsorði. Þar sem bótakrefjandi sótti ekki þing heldur ákæruvaldið fyrir hans hönd verður honum ekki dæmdur málskostnaður úr hendi ákærða svo sem krafist er. Samkvæmt gögnum málsins er ekki að sjá að bótakrafan hafi verið ákærða kunn fyrr en við þingfestingu málsins í dag og reiknast því dráttarvextir af kröfunni einum mánuði frá því tímamarki.

Engan sakarkostnað leiddi af málinu.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, P-x-x M-x-x, sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Högum hf. 18.385 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu, frá 9. maí 2019 til 16. nóvember 2019 en með dráttarvöxtum samkvæmt 1. mgr. 6. gr. laganna frá 16. nóvember 2019 til greiðsludags.

H-kvk-nf S-kvk-nf B-kvk-nf